Tungurahua

Tungurahua er en vulkan i Ecuador, syd for hovedstaden Quito. Vulkanen er 5 023 meter over havet. Tungurahua er også kjent som «Den Svarte Giganten» (eng: The Black Giant)volcano: Tungurahua, Ecuador , presentert 27. april 2004, og har et krater (pr 2004) på 183 meter i diameter.

 Geografi og geologi 
 Lokalisering 
Tungurahua er lokalisert i "Cordillera Central"-området av Andes i det sentrale Ecuador, 140 km syd for hovedstaden Quito. Andre kjente nærliggende fjell er Chimborazo (6,267 m) og El Altar (5 319 m). Det reiser seg over de små termiske kildene i byen Baños (1 800 m) som er lokalisert ved foten av vulkanen ca. 5 km til nord. Andre nærliggende byer er Ambato (30 km nordvest) og Riobamba (30 km sørvest). Tungurahua ligger i Sangay Nasjonalpark.

 Isbre 
Med sin høyde på 5 023 m er Tungurahua akkurat over snøgrensen, som er på ca. 4 900 m. Tungurahuas topp er vanligvis snødekket og hadde en liten isbre som smeltet vekk etter økningen i vulkansk aktivitet i 1999.

 Vulkanisme 
 Opprinnelse 
Dagens vulkan (Tungurahua III) er dannet inne i forgjengerens (Tungurahua II) kaldera som kollapset omtrent for 3000 (±90) år siden. Den opprinnelige vulkanen (Tungurahua I) kollapset ved slutten av pleistocen-tiden.IG-EPN n.d 

 Historiske utbrudd 
Tungurahuas utbrudd er stromboliske av natur. Alle historiske utbrudd stammet fra krateret og ble fulgt av sterke eksplosjoner, pyroklastiske strømmer og noen ganger lavastrømmer. I de siste 1300 årene har Tungurahua hvert 80. til 100. år gått inn i aktive faser, der de viktigste hendelsene har skjedd i 1773, 1886 og 1916–1918.

 Nylige utbrudd 
I 1999, etter lang stille periode, begynte vulkanen en aktiv periode som fortsetter pr. januar 2008. Etter det første utbruddet i oktober 1999, som produserte et større askeregn, og førte til en midlertidig evakuering av mer enn 25 000 innbyggere fra Baños´ omliggende områder, fortsatte aktiviteten på et mindre nivå frem til mai 2006. Aktiviteten økte da dramatisk og kulminerte med voldsomme utbrudd 14. juli og 16. august. Utbruddet 16. august var det mest voldsomme siden aktiviteten tok seg opp i 1999, og ble fulgt av en askesky hele 10 kilometer høy som senere spredde seg over et område på 740x180 km.IG-EPN 2006  Pyroklastiske strømmer resultert i 7 dødsfall og flere ødelagte landsbyer og veier på de vestlige og nordvestlige sidene av vulkanen. De 7 som omkom var en familie på 5 og to vitenskapsfolk, 60 ble savnet.Nettavisen:  Landsbyer begravd i lava , presentert 18. august 2006 

I januar 2008 ble vulkanen igjen mer aktiv. Ti landsbyer ble evakuert, da vitenskapsfolk fryktet et snarlig større utbrudd.Nettavisen: Vulkan på bristepunktet , presentert 10. januar 2008 7. februar 2008 hadde så vulkanen et utbrudd som medførte at fem mennesker omkom, og fem landsbyer med 1500 mennesker måtte evakuere.Aftenposten: Vulkanutbrudd i Ecuador krevde liv, presentert 7. februar 2008

 Referanser 

 Eksterne lenker 

 vulkaner.no: Aktive vulkaner: Tungurahua, Ecuador (Norsk side)
 Tungurahua Volcano Data, Smithsonian Global Volcanism Program 
 Climbing information for Tungurahua on summitpost.org
 ecuador-images.net: Tungurahua very active volcano
 BBC News: In pictures: Ecuador volcano, bilder av utbruddet og følgene i 2006.
 Google Bildesøk: Tungurahua

Kategori:Vulkaner i Ecuador
Kategori:Andes
Kategori:Fjell over 5000 meter